

 Profesionālās izglītības kompetences centrs “Daugavpils Būvniecības tehnikums” 2018.gada 5.februārī, parakstot Vienošanos Nr.4.2.1.2/17/I/010 par Eiropas Savienības fonda projekta īstenošanu un, pamatojoties uz 2016.gada 9.augusta noteikumu Nr.534 “Darbības programmas “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2.pasākumu “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi”, uzsāka projekta īstenošanu.

Laika posmā no 2019.gada 1.februāra līdz 2019.gada 30.aprīlim Daugavpils Būvniecības tehnikums projekta ietvaros:

1. turpināja darbu ar būvniecības iepirkuma dokumentāciju: ņemot vērā, ka tika palielināta būvniecības darbu cena, radās nepieciešamība piemērot citu iepirkuma procedūras veidu – atklātu konkursu. Tika izstrādāts jauns atklāta konkursa nolikums ar pielikumiem.

2. tika īstenots projekta publicitātes pasākums (<https://www.dbt.lv/lv/SAM421>), ievērojot vadlīnijas ES struktūrfondu publicitātes pasākumu nodrošināšanai (Ministru kabineta 2011.gada 4.oktobra noteikumi Nr.749 „Kārtība, kādā nodrošina Eiropas Savienības struktūrfondu un Kohēzijas fonda publicitātes un vizuālās identitātes prasības, kā arī publisko informāciju par šo fondu projektiem”).

Daugavpils Būvniecības tehnikuma projekta “Energoefektivitātes paaugstināšana Profesionālās izglītības kompetences centra IPĪV “Dagda”” mērķis ir samazināt primārās enerģijas patēriņu, veicināt energoefektivitātes paaugstināšanu, uzlabojot Daugavpils Būvniecības tehnikuma IPĪV “Dagda” administratīvās ēkas – mācību korpusa (adrese: Brīvības iela 3, Dagda, LV – 5674, Latvija; ēkas kadastra apzīmējums – 60090020349001, ēkas kopējā platība ir 1 531,3m²) siltumenerģijas patēriņa samazinājumu: no 224455,43 kWh līdz 69994,54 kWh gadā (64,62 % samazinājums) vai no 146,58 kWh/m2 gadā līdz 45,71 kWh/m2 gadā.